ฐานะการเงินและผลการดำเนินงาน

งบการเงิน

รายงานการสอบบัญชี

สรุปรายงานการตรวจสอบบัญชีในระยะ 3 ปี ที่ผ่านมา
ผู้สอบบัญชีได้ให้ความเห็นในรายงานการตรวจสอบแบบไม่มีเงื่อนไข
ยกเว้นเรื่องไม่ได้เข้าสังเกตการณ์ตรวจนับสินค้าคงเหลือ ณ วันที่ 31 ธันวาคม 2544
เนื่องจากผู้สอบบัญชีรายใหม่ยังไม่ได้รับการแต่งตั้งเป็นผู้สอบบัญชีของบริษัท

รายงานความรับผิดชอบของคณะกรรมการบริษัทต่อรายงานทางการเงิน

คณะกรรมการบริษัทเป็นผู้รับผิดชอบต่องบการเงินของบริษัท โอซีซี จำกัด (มหาชน)
และสารสนเทศทางการเงินที่ปรากฏในรายงานประจำปี
งบการเงินดังกล่าวได้จัดทำขึ้นตามมาตรฐานการบัญชีที่รับรองทั่วไปในประเทศไทย
โดยใช้นโยบายบัญชีที่เหมาะสมและถือปฏิบัติโดยสม่ำเสมอ และใช้ดุลยพินิจอย่างระมัดระวัง
และประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัทได้จัดให้มีระบบควบคุมภายในที่เหมาะสมและมีประสิทธิภาพ
เพื่อให้มั่นใจว่าการบันทึกข้อมูลทางบัญชีมีความถูกต้อง ครบถ้วน

ในการนี้ คณะกรรมการบริษัทได้แต่งตั้งคณะกรรมการตรวจสอบ ซึ่งประกอบด้วยกรรมการอิสระ
และกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงิน
โดยคณะกรรมการตรวจสอบได้แสดงความเห็นไว้แล้วในรายงานของคณะกรรมการตรวจสอบ
ซึ่งเป็นส่วนหนึ่งของรายงานประจำปี

คณะกรรมการบริษัทมีความเห็นว่า ระบบควบคุมภายในของบริษัทโดยรวม อยู่ในระดับที่น่าพอใจ
และสามารถสร้างความเชื่อมั่นอย่างมีเหตุมีผลต่อความเชื่อถือได้ของงบการเงินของบริษัท ณ วันที่
31 ธันวาคม 2545

  -----------------------------------------------------------------------------------------
                                                                        (หน่วย     
                                                                        1:1000    
                                                                        บาท)      
  ----------------------------- --------- --------- --------- --------- --------- ---------
  รายการ                        2545                2544                2543      

  รายได้จากการขาย                981,839   100.00%   878,165   100.00%   795,294   100.00%

  หัก ต้นทุนขาย                    496,340   50.55%    454,941   51.81%    424,776   53.41%

  กำไรขั้นต้น                      485,499   49.45%    423,224   48.19%    370,518   46.59%

  หัก ค่าใช้จ่ายในการขายและบริหาร    379,878   38.69%    343,980   39.17%    322,125   40.50%

  กำไรจากการดำเนินงาน            105,621   10.76%    79,244    9.02%     48,393    6.08%

  บวก รายได้อื่น                   5,044               7,973               8,501     

  กำไรก่อนดอกเบี้ยจ่ายและภาษีเงินได้   110,665   11.27%    87,217    9.93%     56,894    7.15%

  หัก ดอกเบี้ยจ่าย                  2,704               6,504               12,932    

  กำไรก่อนภาษีเงินได้               107,961             80,713              43,962    5.53%

  หัก ภาษีเงินได้                   29,373    2.99%     29,634    3.37%     17,255    2.17%

  กำไร (ขาดทุน) สุทธิ              78,588    8.00%     51,079    5.82%     26,707    3.36%
  -----------------------------------------------------------------------------------------

ตารางสรุปงบการเงิน

(หน่วย 1:1000 บาท)

+-------------------------+------+------+------+-------+------+-------+
| รายการ                  | 2545 |      | 2544 |       | 2543 |       |
+-------------------------+------+------+------+-------+------+-------+
| รายได้รวม                | 986  | 100  | 886  | 10    | 803  | 10    |
|                         | ,884 | .00% | ,137 | 0.00% | ,795 | 0.00% |
+-------------------------+------+------+------+-------+------+-------+
| ค่าใช้จ่ายรวม              | 876  | 88   | 798  | 9     | 746  | 9     |
|                         | ,219 | .79% | ,921 | 0.16% | ,901 | 2.92% |
+-------------------------+------+------+------+-------+------+-------+
| กำไร                    | 110  | 11   | 87   | 9.84% | 56   | 7.08% |
| ก่อนดอกเบี้ยจ่ายและภาษีเงินได้ | ,665 | .21% | ,216 |       | ,894 |       |
+-------------------------+------+------+------+-------+------+-------+
| หัก ดอกเบี้ยจ่าย            | 2    | 0    | 6    | 0.73% | 12   | 1.61% |
|                         | ,704 | .27% | ,503 |       | ,932 |       |
+-------------------------+------+------+------+-------+------+-------+
| หัก ภาษีเงินได้             | 29   | 2    | 29   | 3.34% | 17   | 2.15% |
|                         | ,373 | .98% | ,634 |       | ,255 |       |
+-------------------------+------+------+------+-------+------+-------+
| กำไรสุทธิ                 | 78   | 7    | 51   | 5.76% | 26   | 3.32% |
|                         | ,588 | .96% | ,079 |       | ,707 |       |
+-------------------------+------+------+------+-------+------+-------+

อัตราส่วนทางการเงินที่สำคัญ

  ---------------------------- -------- ----- -------- ----- -------- -----
                               2545           2544           2543     

  อัตราส่วนสภาพคล่อง (LIQUIDITY                                          
  RATIO)                                                              

  อัตราส่วนสภาพคล่อง              1.48     เท่า   1.24     เท่า   1.22     เท่า

  อัตราส่วนสภาพคล่องหมุนเร็ว        0.98     เท่า   0.78     เท่า   0.87     เท่า

  อัตราส่วนสภาพคล่องกระแสเงิน      0.43     เท่า   0.26     เท่า   0.48     เท่า

  อัตราส่วนหมุนเวียนลูกหนี้การค้า      4.53     เท่า   4.02     เท่า   3.34     เท่า

  ระยะเวลาเก็บหนี้เฉลี่ย            79       วัน    90       วัน    108      วัน

  อัตราส่วนหมุนเวียนสินค้าคงเหลือ     3.99     เท่า   3.91     เท่า   4.26     เท่า

  ระยะเวลาขายสินค้าเฉลี่ย          90       วัน    92       วัน    85       วัน

  อัตราส่วนหมุนเวียนเจ้าหนี้          3.70     เท่า   3.75     เท่า   4.09     เท่า

  ระยะเวลาชำระหนี้               97       วัน    96       วัน    88       วัน

  Cash Cycle                   72       วัน    86       วัน    105      วัน
  ---------------------------- -------- ----- -------- ----- -------- -----

  ---------------------------------- -------- ----- -------- ----- -------- -----
  อัตราส่วนแสดงความสามารถในการหากำไร                                          
  (PROFITABILITY RATIO)                                                     

  อัตรากำไรขั้นต้น                       49.45    %     48.19    %     46.59    %

  อัตรากำไรจากการดำเนินงาน             10.76    %     9.02     %     8.58     %

  อัตรากำไรอื่น                         0.51     %     0.91     %     -1.41    %

  อัตราส่วนเงินสดต่อการทำกำไร            114.00   %     100.34   %     181.33   %

  อัตรากำไรสุทธิ                        7.96     %     5.76     %     3.32     %

  อัตราผลตอบแทนผู้ถือหุ้น                  37.04    %     32.94    %     22.06    %
  ---------------------------------- -------- ----- -------- ----- -------- -----

  ----------------------------------- -------- ----- -------- ----- -------- -----
  อัตราส่วนแสดงประสิทธิภาพในการดำเนินงาน                                          
  (EFFICIENCY RATIO)                                                         

  อัตราผลตอบแทนจากสินทรัพย์               15.55    %     10.57    %     5.47     %

  อัตราผลตอบแทนจากสินทรัพย์ถาวร           113.78   %     75.57    %     39.74    %

  อัตราการหมุนของสินทรัพย์                 1.95     เท่า   1.83     เท่า   1.65     เท่า
  ----------------------------------- -------- ----- -------- ----- -------- -----

  ------------------------------- ------- ----- -------- ----- -------- -----
  อัตราส่วนวิเคราะห์นโยบายทางการเงิน                                         
  (FINANCIAL RATIO)                                                     

  อัตราส่วนหนี้สินต่อส่วนของผู้ถือหุ้น        1.14    เท่า   1.71     เท่า   2.69     เท่า

  อัตราส่วนความสามารถชำระดอกเบี้ย     40.93   เท่า   13.41    เท่า   11.90    เท่า

  อัตราส่วนความสามารถชำระภาระผูกพัน   1.37    เท่า   0.81     เท่า   1.25     เท่า

  อัตราการจ่ายเงินปันผล                             41.11    %     56.16    %
  ------------------------------- ------- ----- -------- ----- -------- -----

คำอธิบายและการวิเคราะห์ฐานะการเงินและผลการดำเนินงาน

1.  ผลการปฏิบัติตามแผนดำเนินธุรกิจ

ภาพรวมผลการดำเนินงานในปี 2545 ที่ผ่านมา
บริษัทฯได้ประสบความสำเร็จตรงตามแผนงานที่กำหนดไว้
แต่ไม่ได้เปิดเผยเป้าหมายการดำเนินธุรกิจในระยะเวลา 3-5ปี
ข้างหน้าไว้กับผู้ถือหุ้นหรือบุคคลภายนอกทั่วไป

2.  ผลการดำเนินงาน

    1.  ภาพรวมของผลการดำเนินงานที่ผ่านมา

ในปี 2545 บริษัทฯมีรายได้รวม 986.88 ล้านบาท เปรียบเทียบกับปีก่อนเพิ่มขึ้น 100.75 ล้านบาท
มีอัตราการเติบโต 11.37% ในขณะที่ค่าใช้จ่ายรวมมีจำนวน 878.92 ล้านบาท เพิ่มขึ้นจากปีก่อน
73.50 ล้านบาท เติบโตในอัตรา 9.13% คิดเป็นกำไรก่อนภาษี 107.96 ล้านบาท
และจากการประกาศปรับลดอัตราภาษีเงินได้นิติบุคคลของทางการ เมื่อหักภาษีเงินได้นิติบุคคลแล้ว
มีกำไรสุทธิเป็น 78.59 ล้านบาท เติบโตจากปีก่อน 53.86% คิดเป็นจำนวน 27.51 ล้านบาท

นับตั้งแต่รัฐบาลชุดใหม่ได้รับเลือกจากประชาชนให้เข้ามาบริหารประเทศ ตั้งแต่ปี 2544 เป็นต้นมา
สภาวะเศรษฐกิจเริ่มปรับตัวในทิศทางที่ดีขึ้นมาตลอด หลายๆ
ภาคธุรกิจได้เริ่มฟื้นตัวและมีผลประกอบการที่มีผลกำไรในปีที่ผ่านมาบริษัทฯ
มีผลการดำเนินงานอยู่ในระดับที่ดี เนื่องมาจากการบริหารจัดการอย่างมีประสิทธิผล
ทั้งในด้านการขาย การตลาด การบัญชีการเงิน
และการพัฒนาประสิทธิภาพของบุคลากรทุกระดับอย่างต่อเนื่อง ทำให้บริษัทฯ
มีศักยภาพที่มีเสถียรภาพมากขึ้น นอกจากนี้ยังมีปัจจัยอื่นๆ
ที่ช่วยผลักดันและส่งเสริมให้ประสบความสำเร็จ อาทิเช่น

(1) การดำเนินนโยบายการคลังแบบขาดดุล โดยมุ่งเน้นกระตุ้นเศรษฐกิจในระดับรากหญ้า เช่น
    มาตรการกองทุนหมู่บ้าน โครงการพักชำระหนี้เกษตรกร ธนาคารประชาชน โครงการ 1
    ตำบล 1 ผลิตภัณฑ์ มาตรการกระตุ้นธุรกิจอสังหาริมทรัพย์ สนับสนุนการสร้างรายได้ในกลุ่ม
    SMEs หรือแม้แต่การดำเนินนโยบายดอกเบี้ยต่ำ เหล่านี้ล้วนมีผลต่อการเพิ่มรายได้
    ลดค่าใช้จ่าย ลดอัตราการว่างงาน ก่อให้เกิดกำลังซื้อและจูงใจให้เกิดการบริโภคมากขึ้น

(2) สภาพตลาดและการแข่งขันโดยทั่วไปมีความรุนแรงเพิ่มมากขึ้น
    แต่บริษัทฯได้วางกลยุทธ์การตลาด
    โดยมุ่งเน้นคุณภาพสินค้าและการบริการที่เป็นความต้องการและความพึงพอใจอย่างสูงสุด
    เพิ่มช่องทางการขาย ขยายตัวแทนจำหน่ายและกระจายสินค้าอย่างทั่วถึงรวดเร็ว
    ตลอดจนจัดกิจกรรมทางการตลาดอย่างต่อเนื่อง
    ส่งผลให้สามารถเพิ่มยอดขายและรักษาส่วนแบ่งตลาดไว้ได้

(3) การให้ความสำคัญกับการรับฟังความคิดเห็นและดำเนินการวิจัยศึกษาถึงความต้องการของผู้บริโภค
    ทำให้สามารถนำเสนอผลิตภัณฑ์ที่เป็นนวัตกรรมคุ้มค่าคุ้มราคาสู่ตลาดอย่างต่อเนื่อง
    สร้างความเชื่อมั่นและตอบสนองความพึงพอใจของผู้บริโภคได้อย่างสูงสุด

(4) การปรับองค์กรการบริหารงานในฝ่ายการตลาด
    ตลอดจนการพัฒนาให้ความรู้บุคลากรในทุกระดับอย่างต่อเนื่อง
    ทำให้สามารถนำเสนอสินค้าที่มีคุณภาพจนเป็นที่เชื่อถือ ได้รับความนิยม
    และมีคู่ค้าทางธุรกิจเพิ่มขึ้นทั่วประเทศ เป็นผลให้บริษัทฯมีผลการดำเนินงานที่ดีขึ้น

(5) อัตราเงินเฟ้อที่ยังทรงตัวอยู่ในระดับต่ำ จึงไม่มีผลกระทบมากต่อค่าครองชีพของประชาชนทั่วไป
    อีกทั้งความผันผวนของค่าเงินบาทมีไม่มากนัก
    จึงส่งผลต่อต้นทุนวัตถุดิบและสินค้าสำเร็จรูปที่นำเข้าจากต่างประเทศอย่างไม่มีนัยสำคัญ

    1.  ผลการดำเนินงานที่ผ่านของแต่ละสายผลิตภัณฑ์

        1.  รายได้จากการขายหรือบริการ

ในปี 2545 บริษัทฯมีรายได้จากการขายรวม 981.84 ล้านบาท เพิ่มขึ้นจากปีก่อน 11.81% โดยมี
2 สายผลิตภัณฑ์หลักและมียอดขาย ดังนี้

1.  ผลิตภัณฑ์เครื่องสำอาง

ผลิตภัณฑ์เครื่องสำอาง มียอดขาย 843.48 ล้านบาท เทียบสัดส่วนเป็น 85.91% ของยอดขายรวม
เปรียบเทียบกับปีก่อนมีอัตราการเติบโต 14.08% โดยเป็นการเพิ่มขึ้นของปริมาณการขาย
จากการขยายสายผลิตภัณฑ์ที่ตรงกับความต้องการของลูกค้า
และการจัดกิจกรรมทางการตลาดอย่างต่อเนื่อง

(ข) ผลิตภัณฑ์เครื่องนุ่งห่ม

ผลิตภัณฑ์เครื่องนุ่งห่ม มียอดขาย 134.61 ล้านบาท เทียบสัดส่วนเป็น 13.71%
ภายใต้สภาพตลาดที่มีการแข่งขันอย่างรุนแรง ทุกบริษัทต่างขับเคี่ยวกันในเชิงกลยุทธ์
เพื่อปกป้องสัดส่วนการตลาดของตน จนบางครั้งลืมนึกถึงผลกระทบที่มีต่อผลกำไร
แต่เป็นเรื่องน่ายินดีที่บริษัทฯ สามารถขายเพิ่มจากปีก่อน 1.03% โดยมีกำไรมากขึ้น

2.  รายได้อื่น

รายได้ซึ่งไม่ได้เกิดจากการดำเนินงานตามปกติมีเพียง 5.04 ล้านบาท ลดลงจากปีก่อน 2.93
ล้านบาท เกิดจากรายการหลักของเงินชดเชยรับในปีก่อน
ซึ่งเป็นค่าประกันภัยสินค้าจากเหตุการณ์อุทกภัย

3.  ต้นทุนขายและค่าใช้จ่าย

ต้นทุนสินค้าขายในปีนี้มีสัดส่วนต่ำกว่าปีก่อน 1.26%
เนื่องจากการบริหารจัดการโครงสร้างต้นทุนสินค้าได้อย่างมีประสิทธิภาพและสินค้าที่มีสัดส่วนต้นทุนที่ต่ำมียอดขายในปริมาณที่สูงกว่า
ส่วนค่าใช้จ่ายในการขายและบริหารมีสัดส่วนที่ใกล้เคียงกับปีก่อน โดยค่าใช้จ่ายที่มีสัดส่วนสูงสุด 3
อันดับแรกประกอบด้วย 1) เงินเดือนค่าจ้างและสวัสดิการ 2) โฆษณาและส่งเสริมการขาย 3)
รางวัลการขาย ซึ่งรวมกันเท่ากับ 75.47% ของค่าใช้จ่ายในการขายและบริหาร

เนื่องจากผลการดำเนินงานธุรกิจดีขึ้นตามลำดับ
บริษัทฯได้เพิ่มการชำระคืนเงินกู้ให้แก่สถาบันการเงินมากขึ้น
ประกอบกับสภาพอัตราดอกเบี้ยยังคงลดลงอย่างต่อเนื่อง ส่งผลให้ปีนี้มีดอกเบี้ยจ่ายเพียง 2.70
ล้านบาท ลดลงจากปีก่อน 3.80 ล้านบาท

4.  กำไร

เมื่อนำรายได้จากการขายหักลบกับต้นทุนสินค้าขาย ค่าใช้จ่ายในการขายและบริหารแล้ว
บริษัทฯมีกำไรจากการดำเนินงาน 105.62 ล้านบาท เพิ่มขึ้นเป็นจำนวน 26.38 ล้านบาท
มีอัตราเติบโตจากปีก่อน 33.28% จากเหตุผลที่กล่าวมาแล้วข้างต้น
ประกอบกับภาระดอกเบี้ยจ่ายต่ำกว่าปีก่อน และถึงแม้จะมีรายได้อื่นๆ ลดลง
ก็ยังมีกำไรก่อนภาษีเงินได้ 107.96 ล้านบาท เติบโตจากปีก่อน 33.76%
และเนื่องจากในปีนี้ทางการได้ประกาศปรับลดอัตราภาษีเงินได้นิติบุคคล บริษัทฯ จึงมีกำไรสุทธิเป็น
78.59 ล้านบาท เติบโตเพิ่มมากขึ้น 53.86%

หากจะเปรียบเทียบกับงบกระแสเงินสด ซึ่งมีเงินสดสุทธิจากกิจกรรมดำเนินงานเป็นเงิน 120.41
ล้านบาท คิดเป็น 1.53 เท่าของกำไรสุทธิ

5.  อัตราผลตอบแทนต่อผู้ถือหุ้น

สำหรับปี 2544 บริษัทฯได้จ่ายเงินปันผลเป็นเงิน 21 ล้านบาท
ซึ่งสอดคล้องกับนโยบายการจ่ายเงินปันผลของบริษัทฯที่จ่ายจริงตามผลการดำเนินงานและภาวะเศรษฐกิจ

2.  ผลการดำเนินงานเปรียบเทียบกับประมาณการ

ในปีที่ผ่านมา
บริษัทฯไม่ได้แสดงประมาณการผลการดำเนินงานไว้ในแบบแสดงรายการข้อมูลการเสนอขายหลักทรัพย์

3.  ฐานะการเงิน

    1.  สินทรัพย์

        1.  ส่วนประกอบของสินทรัพย์

สินทรัพย์รวม ณ วันที่ 31 ธันวาคม 2545 มีมูลค่า 521.17 ล้านบาท เพิ่มขึ้นจากปีก่อน 31.65
ล้านบาท หรือ 6.47% โดยมีสินทรัพย์หมุนเวียนเพิ่มขึ้น 23.39 ล้านบาท
และสินทรัพย์ไม่หมุนเวียนเพิ่มขึ้น 8.26 ล้านบาท

สินทรัพย์หมุนเวียนมีเงินสดและรายการเทียบเท่าเงินสดเพิ่มขึ้น 32.31 ล้านบาท
ซึ่งเกิดจากความสำเร็จของการบริหาร ลูกหนี้การค้าสุทธิ ลดลง 3.79
ล้านบาทและสินค้าคงเหลือลดลง 6.39 ล้านบาท
เป็นผลจากการเร่งรัดติดตามหนี้สินอย่างใกล้ชิดและบริหารการจัดซื้อได้อย่างมีประสิทธิภาพ

สินทรัพย์ไม่หมุนเวียนมีเงินลงทุนในตลาดหลักทรัพย์เผื่อขายเพิ่มขึ้น 5.36 ล้านบาท
เกิดจากผลกำไรที่ยังไม่เกิดขึ้นจากการเปลี่ยนแปลงมูลค่าของเงินลงทุน ส่วนที่ดิน
อาคารและอุปกรณ์สุทธิ เพิ่มขึ้น 2.12 ล้านบาท มาจากค่าตกแต่งร้านค้า
การจัดซื้อยานพาหนะไว้รองรับกับยอดขายที่เติบโตขึ้น
และสิทธิการเช่าลดลงตามกาลเวลาของการตัดค่าใช้จ่าย

2.  คุณภาพของสินทรัพย์

    1.  สินทรัพย์

บริษัทฯได้ตั้งค่าเผื่อการด้อยค่าของสินทรัพย์เต็มจำนวน
สำหรับเงินลงทุนในบริษัทฯที่มีผลประกอบการขาดทุนสะสม

2.  ลูกหนี้

ลูกหนี้การค้าที่มีปัญหาในการชำระหนี้โดยมีอายุเกิน 3 เดือน และเช็คคืนรวมกันทั้งสิ้นจำนวนเงิน
17.41 ล้านบาท มีสัดส่วนเพียง 8.86% เปรียบเทียบกับปีก่อนลดลง 8.93 ล้านบาท
และบริษัทฯได้ตั้งค่าเผื่อหนี้สงสัยจะสูญโดยใช้เกณฑ์เดียวกับปีที่ผ่านมา มีจำนวน 17.74 ล้านบาท
ลดลงจากปีก่อน 0.83 ล้านบาท เนื่องจากคุณภาพหนี้โดยทั่วไปดีขึ้น

2.  สภาพคล่อง

    1.  กระแสเงินสด

เงินสดสุทธิเพิ่มขึ้น 32.31 ล้านบาท มาจากเงินสดสุทธิจากกิจกรรมดำเนินงาน 120.41 ล้านบาท
เงินสดสุทธิใช้ไปในกิจกรรมลงทุน 10.10 ล้านบาท และเงินสดสุทธิลดลงจากกิจกรรมจัดหาเงิน
78.00 ล้านบาท
ซึ่งทั้งหมดเกิดจากการบริหารกำไรได้อย่างมีเสถียรภาพและจัดการสินทรัพย์ได้อย่างมีประสิทธิภาพ
ส่งผลให้มีเม็ดเงินสดเพิ่มขึ้น สามารถนำไปชำระเงินกู้เพื่อลดภาระดอกเบี้ยจ่าย

2.  อัตราส่วนสภาพคล่องที่สำคัญ

ณ สิ้นปี 2545 อัตราส่วนสภาพคล่องเทียบ 1.48 เท่า เพิ่มขึ้นจากปีก่อน 0.24
เท่าและอัตราส่วนสภาพคล่องหมุนเร็วเทียบ 0.98 เท่า เพิ่มขึ้นจากปีก่อน 0.20 เท่า
แสดงถึงความเพียงพอต่อสภาพคล่องอยู่ในระดับที่ดีมากขึ้น นอกจากนี้เมื่อพิจารณาถึง Cash Cycle
ลดต่ำลงเหลือเพียง 72 วัน โดยปรับลดลงจากปีก่อนถึง 14 วัน
บ่งชี้ถึงประสิทธิภาพของการบริหารสินทรัพย์ได้อย่างดีเยี่ยม

3.  ระยะเวลาครบกำหนดของหนี้ระยะสั้นที่มีผลต่อสภาพคล่อง

เนื่องจากสินทรัพย์หมุนเวียนมีมูลค่าสูงกว่าหนี้สินหมุนเวียนเป็นจำนวนเงินถึง 126.53 ล้านบาท
ประกอบกับผลการดำเนินธุรกิจอยู่ในเกณฑ์ที่ดี มีอัตราการเติบโตอย่างต่อเนื่อง
เป็นดัชนีชี้ให้เห็นถึงความสามารถในการชำระหนี้ได้เป็นอย่างดีและไม่เกิดปัญหาสภาพคล่องแต่อย่างใด

3.  รายจ่ายลงทุน

ในปีที่ผ่านมา
บริษัทฯยังคงอยู่ในระหว่างการศึกษาเพื่อจะปรับเปลี่ยนคอมพิวเตอร์ระบบใหม่ที่จะรองรับระบบงานต่างๆ
ให้ได้รับประโยชน์สูงสุด จากการศึกษาต้องใช้งบประมาณในการลงทุนค่อนข้างสูง
จึงต้องพิจารณาในรายละเอียดอย่างรอบคอบก่อนการตัดสินใจ

นอกจากนี้ยังมีโครงการที่จะเช่าพื้นที่เพื่อเปิดร้านต้นแบบภายในอาคารศูนย์การค้าใหม่
“สยามพารากอน” ซึ่งจะเป็นศูนย์รวมแห่งแฟชั่นและวิถีชีวิตใหม่ ตั้งอยู่ใจกลางกรุงเทพมหานคร
แหล่งช้อปปิ้งของคนทันสมัยและชาวต่างชาติ

4.  แหล่งที่มาของเงินทุน

    1.  ความเหมาะสมของโครงสร้างเงินทุน

สิ้นปี 2545 อัตราส่วนหนี้สินต่อส่วนของผู้ถือหุ้น เทียบ 1.14 เท่าปรับลดลงจากปีก่อน 0.57 เท่า
อัตราส่วนความสามารถชำระดอกเบี้ย เทียบ 40.93 เท่า ปรับเพิ่มขึ้นจากปีก่อน 27.52 เท่า
และอัตราส่วนความสามารถชำระภาระผูกพัน เทียบได้ 1.37 เท่า สูงขึ้น 0.56 เท่า
ข้อมูลเหล่านี้บ่งบอกถึงความเหมาะสมของโครงสร้างเงินทุนที่อยู่ในเกณฑ์ดีและฐานะการเงินที่ค่อนข้างแข็งแกร่ง

2.  ส่วนของผู้ถือหุ้น

สิ้นปี 2545 ส่วนของผู้ถือหุ้นมีมูลค่า 243.65 ล้านบาท เพิ่มขึ้นจากปีก่อน 62.95
ล้านบาทหรือเทียบเท่า 34.84% โดยเป็นการเพิ่มขึ้นจากกำไรสุทธิประจำปี 78.59
ล้านบาทและผลกำไรที่ยังไม่เกิดขึ้นจากการเปลี่ยนแปลงมูลค่าเงินลงทุน 5.36 ล้านบาท
หักลดด้วยการจ่ายเงินปันผลสำหรับปี 2544 จำนวน 21.00 ล้านบาท

3.  หนี้สิน

บริษัทฯมีเงินเบิกเกินบัญชีและเงินกู้ยืมระยะสั้นทั้งหมด 56.53 ล้านบาท เทียบเท่า 20.37%
ของหนี้สินรวมหรือเพียง 10.85% ของสินทรัพย์รวม ซึ่งเป็นหนี้สินในสกุลเงินบาททั้งหมด
จึงไม่มีความเสี่ยงจากความผันผวนของอัตราแลกเปลี่ยน

และจากนโยบายภาครัฐที่ยังคงอัตราดอกเบี้ยต่ำเพื่อกระตุ้นเศรษฐกิจ
จึงไม่มีความเสี่ยงในด้านอัตราดอกเบี้ยแต่อย่างใด นอกจากนี้อัตราส่วนความสามารถชำระดอกเบี้ย
ที่มีค่าถึง 40.93 เท่า สะท้อนให้เห็นว่าไม่มีปัญหาในการชำระดอกเบี้ยอย่างแน่นอน

4.  ปัจจัยและอิทธิพลหลักที่อาจมีผลต่อผลการดำเนินงานหรือฐานะการเงินในอนาคต

วิกฤตการเงินที่เกิดขึ้นกับประเทศไทยในปี 2540 นับว่าเป็นครั้งที่ร้ายแรงที่สุดในประวัติศาสตร์
วิกฤตครั้งนี้ได้ให้บทเรียนแก่ทุกๆ ฝ่ายที่เกี่ยวข้อง นับตั้งแต่ภาครัฐ ภาคธุรกิจและประชาชนทั่วไป
และถึงแม้ว่าภาพรวมเศรษฐกิจในปัจจุบันจะเริ่มมีทิศทางเติบโตที่ดีขึ้นภายใต้แกนนำของรัฐบาลที่มีแนวคิดใหม่
ทำใหม่ แต่การขยายตัวยังไม่กระจายออกไปอย่างทั่วถึง โดยยังคงกระจุกตัวอยู่เพียงไม่กี่สาขา
ซึ่งจะทำให้การเติบโตทางเศรษฐกิจยังไม่มีคุณภาพและอาจเป็นการเติบโตที่ไม่ยั่งยืน

อย่างไรก็ดี เพื่อความไม่ประมาท บริษัทฯยังคงดำเนินธุรกิจด้วยความระมัดระวัง
มุ่งมั่นพัฒนาผลิตภัณฑ์ให้ตรงกับความต้องการของลูกค้า
ปรับปรุงระบบสารสนเทศเพื่อการวางแผนควบคู่กับการสร้างสัญญาณเตือนภัยต่างๆ
ตลอดจนพัฒนาขีดความสามารถของบุคลากรให้มีประสิทธิภาพมากยิ่งขึ้นเพื่อรองรับกับกระแสการเปลี่ยนแปลงในยุคที่การแข่งขันเป็นไปอย่างเข้มข้นและไร้พรมแดน